มาคอว์แดงปีกเขียว

มาคอว์แดงปีกเขียว หรือ กรีนวิงค์ มาคอว์  (, ) เป็นนกแก้วมาคอว์ที่มีขนาดใหญ่ เสียงดัง ชอบเล่นน้ำ ชอบกัดแทะ กินดินโป่ง และผลไม้ทุกชนิด ลำตัวมีสีแดงสด ปีกมีสีเขียวและสีฟ้า หางมีสีแดงและสีฟ้า ลำตัวมีขนาดประมาณ 36 นิ้ว กรีนวิงมาคอว์ มีแหล่งกำเนิดอยู่ที่ทวีปอเมริกาใต้ บริเวณประเทศบราซิล โบลิเวีย ปานามา เป็นต้น

 ลักษณะ 
กรีนวิงค์ มาคอว์ เป็นนกแก้วมาคอว์ขนาดใหญ่ที่มีสีสันสวยงาม ลำตัวสีแดงสด ปีกสีเขียวและฟ้า หางสีแดงและฟ้า มีขนาดใหญ่ที่สุดในสกุล Ara ซึ่งมี 8 สายพันธุ์ แต่กรีนวิงค์ มาคอว์ มีลักษณะที่คล้ายกันกับ มาคอว์แดง (สกาเล็ต มาคอว์) ที่ต่างกันอยู่ที่ลำตัว ใบหน้า และปีก ที่ปีกของสกาเล็ต มาคอว์ จะเป็นสีเหลืองกับสีฟ้าเข้มหรือน้ำเงินแต่มีบ้างที่จะมีสีเขียวปนอยู่บริเวณแถบสีเหลือง และใบหน้าของกรีนวิงค์ มาคอว์ เป็นหนังสีขาวออกชมพูมีลายขนที่หน้าสีแดงเรียงเป็นแถวเหมือนเส้นประสีแดงด้านล่างใต้ตามี 4–5 แถว ส่วนสกาเล็ต ใบหน้าจะไม่มีขนที่บริเวณใบหน้า กรีนวิงค์ มาคอว์ จะงอยปากข้างบนจะมีสีขาวคล้ายกับสีของงาช้าง ส่วนด้านล่างจะเป็นสีดำ มีขนาดลำตัวประมาณ 90–95 เซนติเมตร หรือประมาณ 34–36 นิ้ว  น้ำหนักอยู่ที่ประมาณ 1,100–1,750 กรัม แต่กรีนวิงค์ มาคอว์ ที่มีแหล่งกำเนิดในประเทศโบลิเวีย จะมีขนาดที่ใหญ่กว่า

 พฤติกรรม  
มาคอว์แดงปีกเขียว จัดเป็นนกแก้วที่มีเสียงร้องดัง และมักเลือกที่จะทำรังตามโพรงไม้ใหญ่ ๆ โดยใช้วิธีแทะหรือขุดโพรงไม้จำพวกไม้เนื้ออ่อน หรืออาจเลือกใช้โพรงไม้ที่เก่าต่าง ๆ กรีนวิงค์ มาคอว์ จะวางไข่ครั้งละ 2–4 ฟอง ใช้เวลาฟักประมาณ 27–28 วัน และประมาณ 80–90 วัน ขนจะขึ้นเต็มตัว 

 นิสัย 
กรีนวิงค์ มาคอว์ เป็นนกแก้วที่ฉลาดที่สุดในบรรดานกแก้วมาคอว์ และเป็นนกที่เจ้าเล่ห์ อุปนิสัยจัดว่าเป็นนกที่น่ารักและเชื่องมากพอสมควร สามารถทำกิจกรรมร่วมกับมนุษย์ได้ เป็นนกที่หวงและรักเจ้าของ แต่ถ้ามีการตีหรือทำให้ได้กลัว ก็จะจดจำฝังใจและจะตรงเข้าทำร้ายทันทีที่เห็น

 อาหาร 
อาหารของมาคอว์แดงปีกเขียว ได้แก่ผักและผลไม้ต่าง ๆ เช่น แอปเปิล มะพร้าว ฟักทองนึ่ง ถั่วหลากชนิดนึ่งสุก แคร์รอต มะพร้าว แมคาเดเมีย และเบอร์รี 

 แหล่งกำเนิด 
กรีนวิงค์ มาคอว์ มีถิ่นกำเนิดอยู่ในแถบตะวันออกของปานามา และแถบแม่น้ำอาตราโตของโคลอมเบีย เวเนซุเอลา บราซิล โบลิเวีย ปารากวัย และอาร์เจนตินา

 ระเบียงภาพ 

 อ้างอิง 

 แหล่งข้อมูลอื่น 






กรีนวิงค์ มาคอว์
หมวดหมู่:มาคอว์
มาคอว์
มาคอว์
มาคอว์
มาคอว์
มาคอว์
มาคอว์
มาคอว์
หมวดหมู่:บทความที่มีส่วนตัดต่อวีดิทัศน์ 
มาคอว์